# N Á R O D N Á R A D A  S L O V E N S K E J R E P U B L I K Y

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## VIII. volebné obdobie

**Z á p i s n i c a**

**z 15. schôdze Výboru Národnej rady Slovenskej republiky pre verejnú správu a regionálny rozvoj, konanej 13. októbra 2020 v rokovacej miestnosti výboru č. 147a v budove Národnej rady Slovenskej republiky, Námestie Alexandra Dubčeka 1, v Bratislave**

**Prítomní:**

**Jozef LUKÁČ** (SME RODINA)

predseda výboru

**Alexandra PIVKOVÁ** (ZA ĽUDÍ)

podpredsedníčka výboru

**Jozef ŠIMKO** (ĽS Naše Slovensko)

podpredseda výboru

**Peter DOBEŠ** (OĽANO)

**Martina BRISUDOVÁ** (OĽANO)

**Jana MAJOROVÁ GARSTKOVÁ** (OĽANO)

**Zita PLEŠTINSKÁ** (OĽANO)

**Michal ŠIPOŠ** (OĽANO)

**Marek HATTAS** (ZA ĽUDÍ)

**Vladimír FAIČ** (SMER-SD)

**Ospravedlnení:**

**Jaroslav BAŠKA** (SMER-SD)

**Ján FERENČÁK** (SMER-SD)

**Ján PODMANICKÝ** (SMER-SD)

**Za K-NR SR**: Zuzana Rekenová

 tajomníčka výboru

**Návrh programu:**

**Vládny návrh zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 306)** – druhé čítanie

Rokovanie **15.** schôdze viedol predseda výboru **Jozef Lukáč. Skonštatoval, že výbor je uznášaniaschopný.** Z 13 poslancov bolo prítomných 10 poslancov. Potom dal hlasovať o navrhnutom programe. (Hlasovanie 10, 0, 0). Program bol schválený.

**K bodu 1**

**Vládny návrh zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 306)** – druhé čítanie uviedol minister zdravotníctva SR **Marek Krajčí**.

 Spravodajkyňou výboru bola poslankyňa **Alexandra Pivková,** ktorá uviedla, žepredložený návrh zákona sa predkladá v reakcii na aktuálne okolnosti spôsobené pandémiou ochorenia COVID-19 a prebiehajúca pandémia ochorenia Covid-19 odhalila niektoré nedostatky vo formálnych ustanoveniach týkajúcich sa vydávania opatrení orgánov verejného zdravotníctva. Ďalej uviedla, že navrhovaná úprava má za cieľ všetky tieto deficity právnej istoty odstrániť a riadnym a prehľadným spôsobom upraviť tak právnu formu týchto aktov, ako aj spôsob ich publikácie. Na záver, predniesla návrh na uznesenie výboru. Potom predseda výboru otvoril rozpravu.

V rozprave vystúpili: pán poslanec Vladimír Faič, pani poslankyňa Zita Pleštinská, pán Ján Mikas, hlavný hygienik SR a minister zdravotníctva SR Marek Krajčí. Po ukončení rozpravy predseda výboru dal hlasovať

* o uznesení výboru (Hlasovanie 8, 1, 0)

**Uznesenie výboru bolo schválené.**

Po vyčerpaní programu predseda výboru schôdzu výboru ukončil.

 **Jozef L u k á č, v. r.**

 predseda výboru

V Bratislave 15. októbra 2020